b'\n_START_ARTICLE_\nViktorijin otok\n_START_PARAGRAPH_\nViktorijin otok (angle\xc5\xa1ko Victoria Island, francosko \xc3\x8ele Victoria, inuitsko Kitlineq) je eden od kanadskih arkti\xc4\x8dnih otokov na severu Kanade, del zveznih ozemelj Nunavut in Severozahodni teritoriji. Od kopenskega dela Kanade ga lo\xc4\x8dujeta Deaseov preliv na vzhodu in preliv Dolphin and Union na zahodu. S povr\xc5\xa1ino 217.291 km\xc2\xb2 je drugi najve\xc4\x8dji kanadski otok in osmi najve\xc4\x8dji otok na svetu. Ima razgibano obalo s \xc5\xa1tevilnimi ozkimi zalivi, povr\xc5\xa1je pa tvori tri razli\xc4\x8dne regije: ni\xc5\xbeavje na jugovzhodu, ki zavzema ve\xc4\x8dji del otoka, vi\xc5\xa1avje na severu in visoka planota na severozahodu._NEWLINE_Otok je leta 1838 odkril kanadski arkti\xc4\x8dni raziskovalec Thomas Simpson (1808\xe2\x80\x931840) in ga poimenoval po Viktoriji, takratni kraljici Zdru\xc5\xbeenega kraljestva. Zaradi odro\xc4\x8dne lege otoka \xc5\xbeivi na povr\xc5\xa1ini, primerljivi s povr\xc5\xa1ino Velike Britanije, manj kot 2000 prebivalcev (podatek za leto 2006). Poselitev je skoncentrirana v naseljih Cambridge Bay (Ikaluktutiak) na vzhodu in Holman (Uluqsaqtuuq) na zahodu.'